
Cemeg feintiol
Swm y sylwedd mewn molau
	Term allweddol
	Diffiniad

	Swm y sylwedd (n)
	faint o atomau, moleciwlau neu unedau fformiwla sydd mewn sampl o’r sylwedd, caiff ei fesur mewn molau (mol)

	Rhif Avogadro
	y rhif 6.02 x 1023, sef nifer yr atomau, moleciwlau neu unedau fformiwla mewn un môl o’r sylwedd 

	Decimetr ciwbig (dm3)
	uned cyfaint, yr un faint ag un litr (l), sy’n hafal i 1000 centimetr ciwbig (cm3)

	Fformiwla empirig
	mae’n rhoi’r gymhareb rhifau cyfan symlaf o’r atomau o bob elfen mewn sylwedd, fel CH2 ar gyfer ethen sydd â’r fformiwla foleciwlaidd C2H4

	Uned fformiwla
	ar gyfer sylweddau sydd ag adeileddau enfawr, dyma fformiwla’r grŵp lleiaf o atomau neu ïonau sy’n gwneud y sylwedd, er enghraifft Na2SO4 ar gyfer sodiwm sylffad neu C ar gyfer diemwnt neu graffit

	Màs (m)
	priodwedd mater sy’n gwneud i sampl o sylwedd deimlo grym disgyrchiant, caiff ei fesur mewn gramau (g)

	Màs molar (M)
	màs un môl o sylwedd, a roddir yn ôl gwerth ei fàs atomig cymharol neu ei fàs fformiwla cymharol mewn gramau

	Cyfaint molar nwy (Vm)
	y cyfaint a lenwir gan un môl o nwy, sydd tua 24 decimetr ciwbig (dm3) ar dymheredd a gwasgedd ystafell

	Môl (mol)
	yr uned ar gyfer swm y sylwedd, pan mai un môl yw’r swm sy’n cynnwys 6.02 x 1023 (rhif Avogadro) atom, moleciwl neu uned fformiwla

	Cyfaint (V)
	faint o ofod tri dimensiwn sy’n cael ei lenwi gan sampl o sylwedd, caiff ei fesur mewn centimetrau ciwbig (cm3) neu ddecimetrau ciwbig (dm3)


Hafaliadau cemegol cytbwys 
	Term allweddol
	Diffiniad

	Economi atomau
	mewn hafaliad symbolau cytbwys, màs y cynnyrch a geisir fel canran o gyfanswm màs yr adweithyddion

	Hafaliad symbolau cytbwys
	ar gyfer adwaith cemegol, mae hwn yn dangos fformiwlâu cemegol yr adweithyddion a’r cynhyrchion wedi’u gwahanu gan saeth. Gellir ysgrifennu rhifau cyfan cyn y fformiwlâu i gydbwyso’r hafaliad

	Sgil gynnyrch
	sylwedd a gynhyrchir gan adwaith cemegol ond nid dyma’r cynnyrch a geisir ac mae’n aml yn cael ei drin fel gwastraff

	Fformiwla gemegol
	mae’n defnyddio symbolau cemegol i ddangos nifer cymharol yr atomau o bob elfen mewn sylwedd, fel H2O ar gyfer dŵr neu NaCl ar gyfer sodiwm clorid

	Gormodedd adweithydd
	nid yw’n cael ei ddefnyddio i gyd mewn adwaith cemegol oherwydd bod adweithydd arall wedi rhedeg allan yn gyntaf

	Adweithydd cyfyngol
	mae’n cael ei ddefnyddio i gyd mewn adwaith cemegol, sydd felly’n cyfyngu ar faint o gynhyrchion y gellir eu ffurfio


Crynodiad hydoddiannau a thitradiad
	Term allweddol
	Diffiniad 

	Bwred
	tiwb cul gyda graddfa ar yr ochr a thap ar y gwaelod, caiff ei defnyddio i fesur yn fanwl gywir gyfaint yr hylif sy’n llifo allan ohoni mewn titradiad

	Crynodiad (c)
	nifer y gramau neu folau o hydoddyn sydd ym mhob decimetr ciwbig o hydoddiant, caiff ei fesur mewn g/dm3 neu mol/dm3  

	Canlyniadau cydgordiol
	dau ganlyniad neu fwy sy’n cyd-fynd yn agos â’i gilydd; mewn titradiad mae dau ganlyniad yn gydgordiol os ydynt o fewn 0.1 centimetr ciwbig (cm3) i’w gilydd

	Diweddbwynt
	mewn titradiad, yr union gyfaint a ychwanegwyd pan fydd y dangosydd yn newid lliw

	Silindr mesur
	tiwb tal gyda graddfa ar yr ochr sy’n cael ei ddefnyddio i fesur cyfaint hylif neu gyfaint nwy sy’n byrlymu i fyny iddo drwy ddŵr 

	Dangosydd pH
	sylwedd y mae ei liw pan fydd yn uwch na gwerth pH penodol yn wahanol i’w liw pan fydd o dan y gwerth pH hwnnw, fel methyl oren neu ffenolffthalein

	Pibed
	tiwb cul sy’n cael ei lenwi drwy sugno, gyda marc neu raddfa ar yr ochr, caiff ei ddefnyddio i godi cyfaint mesuredig o hylif

	Hydoddiant
	y cymysgedd a gynhyrchir pan fydd hydoddyn yn hydoddi mewn hydoddydd

	Titradiad
	dull o ganfod crynodiad hydoddiant drwy adwaith â hydoddiant arall sydd â chrynodiad diffiniedig

	Titr
	cyfaint yr hydoddiant mae angen ei ychwanegu o’r fwred i gyrraedd y diweddbwynt


Cyfeintiau nwyon a masau sy'n adweithio
	Term allweddol
	Diffiniad 

	Cynnyrch gwirioneddol
	màs neu faint o gynnyrch sy’n cael ei wneud mewn adwaith cemegol

	Chwistrell nwy
	tiwb gwydr gyda graddfa ar yr ochr a phlymiwr sy’n symud yn rhydd, caiff ei ddefnyddio i gasglu ac i fesur cyfaint nwy

	Cynnyrch canrannol
	y cynnyrch gwirioneddol, ar ffurf canran o’r cynnyrch damcaniaethol

	Cynnyrch a ragfynegir/
cynnyrch damcaniaethol
	uchafswm y màs neu faint o gynnyrch gallech ei wneud mewn adwaith cemegol os na cheir unrhyw adweithiau eraill ac os na chollir unrhyw beth

	Clorian
	dyfais electronig sydd â hambwrdd metel ac sy’n rhoi darlleniad digidol, caiff ei defnyddio i fesur màs sampl o sylwedd





Màs cymharol
	Term allweddol
	Diffiniad 

	Cyfansoddiad canrannol
	màs cymharol atom(au) un elfen mewn cyfansoddyn, a roddir fel canran o’r màs fformiwla cymharol

	Màs atomig cymharol (Ar)
	màs cyfartalog atom o elfen, gan ystyried canrannau isotopau’r elfen sy’n digwydd yn naturiol

	Màs fformiwla cymharol (Mr)
	cyfanswm masau atomig cymharol yr holl atomau sydd mewn fformiwla gemegol sylwedd wedi’u hadio at ei gilydd

	Màs cymharol
	màs gronyn yn gymharol i  o fàs atom  

